閩東語
閩東語（平話字：Mìng-dĕ̤ng Ngṳ̄）也號𡅏閩東話，是着福建東部地區共浙江東南部地區通行其蜀種閩語，代表方言是福州話。講閩東語其儂告自家其母語號𡅏平話（），意思是「平常講其話」。

着中國，官方定義者語言是漢語其方言，告伊閩東方言。不過，儷仈講漢語其儂完全聽𣍐會意閩東語，故此閩東語是蜀種語言，伓是方言。

今旦講福州平話其地方主要有十一芘縣市，包括福州市區、閩侯、永泰、閩清、長樂、羅源、連江、福清、平潭、屏南共古田，着外國其福州儂組織號𡅏福州十邑同鄉會。中華民國其連江縣（馬祖），講其是連江腔其福州平話。

敆滿清末期，盡価福州移民將平話傳遘東南亞、日本、美國等等地區，今旦夫塊野価其福州儂社區裡勢是講平話其，故此福州平話是外國影響力比較大其漢語族語言。

方言
閩東語下底會中分3隻方言片區，茲3隻片區之間交流有困難：
 閩東語南片：講者話其儂主要住着閩中十邑，也就是閩江中下游遘入海口其地區：包括福州市區、屏南、古田、羅源、連江、閩清、閩侯、長樂、永泰、福清、平潭。代表方言是福州話。
 閩東語北片：講者話其儂主要住着舊底福寧府許蜀帶，也就是敆今旦福建東北部其寧德地區（除開寧德市區）。代表方言是福安話。
 蠻講：也號𡅏蠻話。講者話其儂主要住着浙江東南部其泰順縣共伊附近其地區。敆蒼南縣東北部海墘，也有蜀隻地區是講者話其。共浙南閩南語蜀樣，蠻講受遘吳語溫州話特別大其影響，故此共福建其閩東語差別野大。

音韻體系
閩東語各種方言之間其差別野大，故此各種方言其聲母、韻母共聲調都有比較大其差別。

除去蠻講以外，閩東語方言其聲母都差不多。福建其閩東語有15隻蜀樣其聲母，福安話比福州話長出w共j兩隻聲母，有17隻。蠻講受遘吳語其影響，聲母其數量比福建其閩東語固𡅏価。

閩東語敆韻母懸頂差別野大。蠻講其韻母最少，有39隻；最価其是寧德話，有69隻許滿価。

閩東語所有方言都有7隻聲調，不過著各地讀音都𣍐蜀樣。今旦其閩東語除去上聲無能耐分陰共陽，其他聲調都有陰、陽兩種。

下底是閩東語各種方言裡勢7隻聲調其讀音：

內部差異
閩東語方言著字詞讀音上差別野大。下底是數字「一」遘「十」著閩東語裡勢其讀法。

外部鏈接

 Documentation for ISO 639 identifier: cdo
 Ethnologue report for language code: cdo

語言
閩東